text: [{"text_idx": "#000004", "text": "Muummichi ministeera Kanadaa Justin Trudeau \u201cAppilikeeshiniin bilbila ammayyaa \u2018COVID Allert\u2019 jedhamu kun kalaqa haarawa dhibee kana ittisuuf fayyaadu\u201d jedhe. Akkasumas Namoonni Appilikeeshina kana buufatanii qabanis dhibee kanaan faalamuu fi dhiisuu kan adda baasu tahuu ibse."}, {"text_idx": "#000005", "text": "Mr Trudeau\u2019n \u201cAni ganama har\u2019aa Appilikeeshina kana buufadhee jira. Isinis buufattanii akka fayyadamtanin isin gorsa. Fayyadamtoonni yoo heddummaatan tatamsaa\u2019a dhibee kanaa hanga tokko xiqqeessuu danda\u2019a\u201djedhe."}, {"text_idx": "#000006", "text": "Ogeeyyiin Fayyaa Kanadaa gama isaaniitiin \u201cAppilikeeshina kana namoonni hedduun yoo fayyadaman fuulduraaf tatamsaa\u2019a dhibee kanaa biyyattii keessaa ittisuuf ni garagaara\u201d jedhan."}, {"text_idx": "#000007", "text": "Kutaa biyyattii lakkoofsa ummataa guddaa qabaachuun beekkamtu Ontaariyoo keessa Appilikeeshinni kun jimaata dheengaddaa irraa tajaajila kennuu jalqabee jira. Dhiyotti immoo guutuu Kanadaa keessatti kan hojjatuuf jiraatu tahuun gabaafame."}, {"text_idx": "#000008", "text": "Appilikeeshinichi lakkoofsa qorannoo COVID-19 qondaala fayyaa biyyattii irraa kennamu itti galchuun hojjata, Haaluma kanaan namoonni Appilikeeshina kana bilbila isaanii irratti buufatanii qaban naannawa isaanii namni dhibee kanaan qabame yoo jiraate, fageenya irraa kan beeksisuufi of eeggannoo godhuu qaban hima."}, {"text_idx": "#000009", "text": "Akka of eeggannoo godhuu qaban yaadachisuun alatti eenyummaa nama dhibichaan qabamee kan hin ibsine tahuu ibsame."}, {"text_idx": "#000014", "text": "wontootaa adda adda nuuf dhiyeessuu keessanif galatoma"}]